CELEX: 32021R1986
Language: sl
Date: 2021-11-15 00:00:00
Title: Uredba Sveta (EU) 2021/1986 z dne 15. novembra 2021 o spremembi Uredbe (ES) št. 765/2006 o omejevalnih ukrepih v zvezi z Belorusijo

16.11.2021   
               
               
                  SL
               
               
                  Uradni list Evropske unije
               
               
                  L 405/3
               
            
         UREDBA SVETA (EU) 2021/1986
         z dne 15. novembra 2021
         o spremembi Uredbe (ES) št. 765/2006 o omejevalnih ukrepih v zvezi z Belorusijo
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 215 Pogodbe,
         ob upoštevanju Sklepa Sveta 2012/642/SZVP z dne 15. oktobra 2012 o omejevalnih ukrepih zaradi razmer v Belorusiji (1),
         ob upoštevanju skupnega predloga visokega predstavnika Unije za zunanje zadeve in varnostno politiko ter Evropske komisije,
         ob upoštevanju naslednjega:
         
                     (1)
                  
                  
                     Uredba Sveta (ES) št. 765/2006 (2) uveljavlja Sklep 2012/642/SZVP in določa zlasti zamrznitev sredstev in gospodarskih virov oseb, subjektov ali organov, odgovornih za hude kršitve človekovih pravic ali represijo nad civilno družbo in demokratično opozicijo, ter oseb, subjektov ali organov, katerih dejavnosti kakor koli drugače resno ogrožajo demokracijo ali pravno državo v Belorusiji ali ki imajo koristi od Lukašenkovega režima ali ga podpirajo, ter prepoveduje dajanje sredstev in gospodarskih virov na voljo takim osebam, subjektom ali organom.
                  
               
                     (2)
                  
                  
                     Z Uredbo Sveta (EU) 2021/1030 (3), s katero je bila spremenjena Uredba (ES) št. 765/2006, so bile uvedene nadaljnje usmerjene gospodarske sankcije, vključno s prepovedjo zagotavljanja zavarovalniških in pozavarovalniških storitev beloruski vladi in beloruskim javnim organom in agencijam.
                  
               
                     (3)
                  
                  
                     Svet je 15. novembra 2021 sprejel Sklep (SZVP) 22021/1989 (4), ki spreminja Sklep 2012/642/SZVP in uvaja nekatere izjeme od prepovedi zagotavljanja zavarovalniških in pozavarovalniških storitev beloruski vladi ter beloruskim javnim organom in agencijam, da bi se izognili neželenim posledicam.
                  
               
                     (4)
                  
                  
                     Nekateri ukrepi spadajo na področje uporabe Pogodbe, zato je zaradi zagotovitve, da jo bodo gospodarski subjekti v vseh državah članicah enotno uporabljali, za izvajanje navedenih ukrepov potreben regulativni ukrep na ravni Unije.
                  
               
                     (5)
                  
                  
                     Uredbo (ES) št. 765/2006 bi bilo zato treba ustrezno spremeniti –
                  
               SPREJEL NASLEDNJO UREDBO:
         
            Člen 1
            Člen 1l Uredbe (ES) št. 765/2006 se nadomesti z naslednjim:
            
               
                  „Člen 1l
                  
                     1.   Prepovedano je zagotavljanje zavarovalniških ali pozavarovalniških storitev :
                     
                                 (i)
                              
                              
                                 beloruski vladi, njenim javnim organom, družbam ali agencijam, ali
                              
                           
                                 (ii)
                              
                              
                                 kateri koli fizični ali pravni osebi, subjektu ali organu, ki deluje v imenu ali po navodilih pravne osebe, subjekta ali organa iz točke (i).
                              
                           
                  
                     2.   Prepovedi iz odstavka 1 se ne uporabljajo za zagotavljanje obveznega zavarovanja odgovornosti ali zavarovanja odgovornosti do tretjih oseb beloruskim osebam, subjektom ali organom, kadar se zavarovano tveganje nahaja v Uniji, ali za zagotavljanje zavarovanja za beloruska diplomatska ali konzularna predstavništva v Uniji.
                  
                  
                     3.   Prepovedi iz odstavka 1 ne posegajo v izvrševanje pogodb, sklenjenih pred 25. junijem 2021, ali pomožnih pogodb, potrebnih za izvrševanje takih pogodb.“
                  
               
            
         
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 15. novembra 2021
            
               
                  Za Svet
               
               
                  predsednik
               
               J. BORRELL FONTELLES
            
         
         
            (1)  UL L 285, 17.10.2012, str. 1.
         
            (2)  Uredba Sveta (ES) št. 765/2006 z dne 18. maja 2006 o omejevalnih ukrepih v zvezi z Belorusijo (UL L 134, 20.5.2006, str. 1).
         
            (3)  Uredba Sveta (EU) 2021/1030 z dne 24. junija 2021 o spremembi Uredbe (ES) št. 765/2006 o omejevalnih ukrepih v zvezi z Belorusijo (UL L 224 I, 24.6.2021, str. 1).
         
            (4)  Sklep Sveta (SZVP) 2021/1989 z dne 15. novembra 2021 o spremembi Sklepa 2012/642/SZVP o omejevalnih ukrepih zaradi razmer v Belorusiji (glej stran 8 tega Uradnega lista).